ébá bádzoge mə́zēn mə́ nə́ tə́tə̄lə́, bə́ nyabagan hə á məzěn mə́ díbi, 14ébá báwóg zám éyɔŋ bábɔ abé, ébá báfon ai bəbə̂ bə́ mam bábán: 15bɔ́ yā mim̀bɔán mí nə̄ ábē, məzěn fə hə miǹkɔ́d miǹkɔ́d. 16Éyə̄ hḿ wayi sâlǎ mīníngá bisog nálā, ai ńdzín miníngá yǎ á bələ́ ébubud ńkɔ́bɔ, 17ényɔ́ yǎ á ngādzóge mvóé dzīē yǎ ábǒg énânga, a vóán élad ámvōē ai Zāmbá wōē. 18Owé, ndá dzīē é lūū ḿfág yǎ áwū, məzěn móé mâkə suan á díbī. 19É mod ósə ǎ kəkə ábə̄ nyé ǎ bǎd kig dúgan, ǎ kə̌ kig kwí á məzěn mə́ enyiŋ. 20Nálā tē ńgɔ̄ wáyi bɔ̌ naa ó wūlú á zēn bəbɔ bə́ ḿbəŋ, wayi baalǎ məzěn bə́sósōō bə́ bod. 21Bəsósōō bə́ bod bâyi tɔbɔ á sí, ébá bə́ nə́ tə́tə̄lə́ báyi lóŋ mvóg étē. 22M̀fág bə́bə̂ bə́ bod, bâyi bɔ́ vaa á sí, mim̀vovól, bâyi myá mǎn tsídan.